ಭರ್ಜರಿ ಸಿಕ್ಸರ್ ಸಿಡಿಸಿ ತನ್ನದೇ ಕಾರಿನ ಗಾಜು ಪುಡಿಗಟ್ಟಿದ ಸ್ಪೋಟಕ ಬ್ಯಾಟ್ಸ್ಮನ್..! ಐರ್ಲೆಂಡ್ ತಂಡದ ಸ್ಪೋಟಕ ಬ್ಯಾಟ್ಸ್ಮನ್ ಕೆವಿನ್ ಒಬ್ರೇನ್ ಭರ್ಜರಿ ಫಾರ್ಮ್ನಲ್ಲಿದ್ದಾರೆ. ತಮ್ಮ ದೇಶದಲ್ಲಿ ನಡೆಯುತ್ತಿರುವ ಟ್ರಯಂಗಲ್ ಸಿರೀಸ್ನಲ್ಲಿ ಸಿಡಿಲಬ್ಬರದ ಬ್ಯಾಟಿಂಗ್ ಮೂಲಕ ಎಲ್ಲರನ್ನು ಹುಬ್ಬೇರು ಮಾಡಿದ್ದಾರೆ. ನಾರ್ಥ್ ವೆಸ್ಟ್ ವಾರಿಯರ್ ವಿರುದ್ಧದ ಪಂದ್ಯದಲ್ಲಿ 37 ಎಸೆತಗಳಲ್ಲಿ ಒಬ್ರೇನ್ 82 ರನ್ ಬಾರಿಸಿದ್ದರು. ಈ ಭರ್ಜರಿ ಇನಿಂಗ್ಸ್ನಲ್ಲಿ ಮೂಡಿಬಂದಿದ್ದು ಬರೋಬ್ಬರಿ 8 ಸಿಕ್ಸರ್ಗಳು. ಇದರಲ್ಲಿ ಒಂದು ಸಿಕ್ಸ್ ಸ್ಟೇಡಿಯಂ ದಾಟಿ ಹೊರಹೋಗಿತ್ತು. ತಮ್ಮದೇ ಭರ್ಜರಿ ಹೊಡೆತವನ್ನು ನೋಡಿ ಕೆವಿನ್ ಒಬ್ರೇನ್ ಹುಬ್ಬೇರಿಸಿದ್ದರು. ಆದರೆ ಆ ಬಳಿಕ ಗೊತ್ತಾಗಿದ್ದೇ ಚೆಂಡು ಹೋಗಿ ಬಿದ್ದಿದ್ದು ಪಾರ್ಕಿಂಗ್ ಸ್ಪಾಟ್ಗೆ ಎಂಬ ಅಸಲಿ ಸತ್ಯ. ಪಂದ್ಯ ಮುಗಿದ ಬಳಿಕ ಕಾರಿನ ಬಳಿ ತೆರಳಿದಾಗ ಒಬ್ರೇನ್ ಅವರ ಕಾರಿನ ಗಾಜು ಪುಡಿಪುಡಿಯಾಗಿತ್ತು. ಹೇಗೆ ಆಯ್ತು ಎಂದು ಪರಿಶೀಲಿಸಿದಾಗ ತಿಳಿದು ಬಂದಿದ್ದು, ತಾವೇ ಸಿಡಿಸಿದ ಸಿಕ್ಸ್ ನೇರ ಹೋಗಿ ಬಿದ್ದಿರುವುದು ತನ್ನದೇ ಕಾರಿನ ಮೇಲೆ ಎಂಬ ವಿಷಯ. ಸದ್ಯ ಈ ಬಗ್ಗೆ ಟ್ವೀಟ್ ಮಾಡಿರುವ ಕೆವಿನ್ ತಮ್ಮ ಕಾರಿನ ಗಾಜನ್ನು ಸರಿಪಡಿಸಿರುವುದಾಗಿ ತಿಳಿಸಿದ್ದಾರೆ. ಅಲ್ಲದೆ ಮುಂದಿನ ಬಾರಿ ನನ್ನ ಮ್ಯಾಚ್ ಇರುವಾಗ ಕಾರನ್ನು ದೂರ ನಿಲ್ಲಿಸುವುದಾಗಿ ಬರೆದುಕೊಂಡಿದ್ದಾರೆ. ಐರ್ಲೆಂಡ್ ತಂಡದ ಸ್ಪೋಟಕ ಬ್ಯಾಟ್ಸ್ಮನ್ ಈ ಹಿಂದೆ ಚಿನ್ನಸ್ವಾಮಿ ಕ್ರೀಡಾಂಗಣದಲ್ಲೂ ಅಬ್ಬರಿಸಿದ್ದರು. 2011 ರ ವಿಶ್ವಕಪ್ನಲ್ಲಿ ಇಂಗ್ಲೆಂಡ್ ನೀಡಿದ 327 ರನ್ ಗುರಿಯನ್ನು ಒಬ್ರೇನ್ ಶತಕದ ನೆರವಿನಿಂದ ಐರ್ಲೆಂಡ್ ಚೇಸ್ ಮಾಡಿತ್ತು. ಈ ಪಂದ್ಯದಲ್ಲಿ ಕೆವಿನ್ ಒಬ್ರೇನ್ 63 ಎಸೆತಗಳಲ್ಲಿ 113 ರನ್ ಬಾರಿಸಿದ್ದರು. ಇದರಲ್ಲಿ 14 ಭರ್ಜರಿ ಬೌಂಡರಿ ಹಾಗೂ 6 ಸೂಪರ್ ಸಿಕ್ಸರ್ಗಳು ಮೂಡಿಬಂದಿದ್ದವು. ಒಬ್ರೇನ್ ಕಾರು ಒಬ್ರೇನ್ ಕಾರು ಒಬ್ರೇನ್ ಕಾರು